Diari Oficial de la Generalitat Valenciana


Sumari del DOGV 6483, del 18-03-2011 (2011/3166)

ORDRE 4/2011, d'11 de març, de la Conselleria de Medi Ambient, Aigua, Urbanisme i Habitatge, per la qual es fixen els períodes hàbils i les normes generals relacionades amb la pesca esportiva i d'entreteniment en aigües continentals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2011/03/11/4/dof/vci/html**

### Dades del document

Número de DOGV
:   6483

Data del DOGV
:   18-03-2011

Secció del DOGV
:   I. DISPOSICIONS GENERALS

Número del document
:   2011/3166


Data del document
:   11-03-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * legislació
    * temporada de pesca
    * pesca d'aigua dolça
    * regulació de la pesca
    * pesca esportiva

ORDRE 4/2011, d'11 de març, de la Conselleria de Medi Ambient, Aigua, Urbanisme i Habitatge, per la qual es fixen els períodes hàbils i les normes generals relacionades amb la pesca esportiva i d'entreteniment en aigües continentals de la Comunitat Valenciana. [2011/3166]
PREÀMBUL
La pesca als rius i llacs de la Comunitat Valenciana experimenta un increment moderat que acosta un important nombre de ciutadans a les riberes dels nostres sistemes fluvials i lacustres. Aquest contacte ha esdevingut una de les principals vies de coneixement i estima d'aquests hàbitats en un territori deficitari en masses i cursos d'aigües continentals. Això, unit al desenvolupament de noves modalitats de pesca no agressives amb les poblacions de peixos i a la creació i atenció de vedats per societats i clubs, fa de l'activitat piscícola un instrument decisiu per a la conservació i el gaudi sostenible del patrimoni natural dels valencians.
Encara que l'article 49.1.17 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, modificada per la Llei Orgànica 1/2006, de 10 d'abril, recull que la pesca fluvial i lacustre és una competència exclusiva de la Generalitat, no s'ha dictat cap norma de rang superior a una ordre en aquesta matèria i es continua aplicant la Llei de 20 de febrer de 1942, per la qual es regula el foment i conservació de la pesca fluvial i el seu reglament de 6 d'abril de 1943.
En tant s'aprove un text legal propi, els treballs de preparació del qual s'han començat, cal regular determinades normes generals i períodes hàbils de pesca que concreten i faciliten l'aplicació d'aquella llei dins del marc de la Llei 42/2007, de 13 de desembre, de Patrimoni Natural i de la Biodiversitat. Amb aquest fi es dicta aquesta ordre en l'exercici de la potestat reglamentària atribuïda al titular de la Conselleria de Medi Ambient, Aigua, Urbanisme i Habitatge per l'article 37 de la Llei 5/1983, de 30 de desembre, del Consell, modificada per la Llei 12/2007, de 20 de març.
Per tot l'anterior, a proposta de la Direcció General de Gestió del Medi Natural i conforme amb el Consell Jurídic Consultiu de la Comunitat Valenciana, fent ús de les facultats que tinc atribuïdes,
ORDENE
Article 1. Objecte i àmbit d'aplicació
És objecte d'aquesta ordre la regulació de la pesca esportiva a les aigües continentals de la Comunitat Valenciana.
S'entén per aigües continentals, tots els brolladors, tolles, llacunes, llacs, séquies, embassaments, pantans, canals, albuferes, rierols, rius i tolls, ja siguen d'aigua dolça, salobre o salada; el límit de les aigües continentals s'entén fins a la desembocadura al mar, i s'entén per desembocadura del riu, séquia o canal, la línia recta imaginària que uneix els punts d'intersecció de cadascuna de les vores del curs o massa d'aigua amb la línia natural de terra amb el mar en calma.
Article 2. Espècies que es poden pescar i talles mínimes
1. Mesurament d'exemplars: s'entén per longitud en els peixos, la distància existent des de l'extrem anterior del cap fins al punt mitjà de la part posterior de l'aleta caudal o cua estesa (longitud de forcadura). Vegeu l'annex I.
2. Espècies amb limitació de talla: les espècies i talles mínimes, en centímetres, la pesca de les quals està permesa en aigües continentals de la Comunitat Valenciana són:

Tots aquells exemplars que es capturen de mesura inferior a l'establida han de restituir-se immediatament a l'aigua de què s'hagen extret, a excepció dels exemplars de perca americana a les marjals litorals, que poden ser retinguts, i de l'anguila en el cas de la pesca de l'angula, que es regeix per la normativa pròpia.
3. Espècies sense limitació de talla

4. Espècies marines: així mateix també es poden pescar les espècies exclusivament pròpies del medi marí que s'endinsen en les aigües continentals. En aquest cas la talla mínima és l'establida en les normatives de pesca marítima d'oci.
Article 3. Pesca sense mort i vedes per espècies
1. Pesca sense mort: establida en un tram o massa d'aigua la modalitat de pesca sense mort en aigües lliures, només s'hi podrà pescar amb un únic ham sense arponet per canya i amb l'obligació del tracte adequat i la devolució immediata a l'aigua de tots els exemplars de totes les espècies que s'hi pesquen, amb l'única excepció dels exemplars d'espècies incloses en l'article 2.2 perca americana en marjals litorals.
2. Pesca accidental i solta d'espècies vedades: quan en una massa d'aigua, tram o vora estiga permesa la pesca però alguna o diverses espècies hi estiguen vedades, la captura accidental d'exemplars d'aquestes espècies ha de comportar obligatòriament l'extracció de l'ham de manera adequada i la devolució immediata a l'aigua, fins i tot en el cas que se li hagen produït danys irreversibles.
Article 4. Limitacions i prohibicions de caràcter general en la pesca
1. Xarxes. L'ús de xarxes està prohibit i només és autoritzable, amb caràcter excepcional, segons el que preveu la Llei de 20 de febrer de 1942, per la qual es regula el foment i la conservació de la pesca fluvial.
2. Esquers. Amb caràcter general queda prohibida la utilització dels esquers següents: crancs vius o morts i ous de peix i amfibis vius o morts, peixos vius o morts, furga i asticot (cuc de carn). A les zones de desembocadura dels rius al mar sí que es poden utilitzar com a esquer peixos morts com ara sardina, aladroc, cavalla o sorell sencers o trossejats, sempre que siguen adquirits en comerços.
L'ús de cua de cranc americà prèviament cuita, furga o asticot (cuc de carn) sols s'autoritza a aigües no truiteres.
3. Queda prohibida la pesca nocturna, excepte les possibles excepcions previstes en l'article 12 i en la modalitat tradicional per a captura d'anguila denominada molinada (pesca sense ham) en aigües no truiteres.
L'horari hàbil de pesca és el comprés entre una hora abans de l'eixida del sol fins una hora després de la posta, prenent les hores de l'eixida del sòl i l'ocàs de l'almanac, sense perjudici del que establisquen els projectes tècnics d'ordenació piscícola.
Igualment, s'estableix la possibilitat de pesca nocturna al vedat de Pinedo (València), d'acord amb el pla de gestió aprovat.
4. En qualsevol cas, en relació amb aquest article vigirà el que estableix l'annex VII de la Llei 42/2007, de 13 de desembre, de Patrimoni Natural i de la Biodiversitat.
5. Anguila. en aigües lliures s'estableix una quota d'anguiles per pescador i dia de 4 exemplars o 1 kilogram; és valor limitant el primer que s'assolisca.
6. En qualsevol cas, en matèria d'esquers i quotes, els vedats de pesca s'han d'adaptar a la normativa pròpia.
Article 5. Pesca de la truita
Tant els trams truiters, com les condicions de pesca de cadascun, s'estableixen en l'annex II d'aquesta ordre.
La pesca eventual o accidental d'exemplars de truita fora dels trams implica:
- Si es tracta de truita comuna, la devolució immediata de l'exemplar.
- Si es tracta de truita arc iris, s'ha de tornar immediatament si no arriba a la talla mínima establida.
A les aigües truiteres només està permesa la pesca amb una sola canya i sense abandó, i està, a més, prohibit grumejar les aigües tant abans com durant la pesca.
Les zones vedades es regeixen per la normativa pròpia.
Article 6. Pesca en aigues habitades per truita comuna
Amb caràcter general, es prohibeix la pesca de la truita comuna, tret de els excepcions previstes tot seguit:
Riu Cabriol
Tram comú amb la comunitat autònoma de Castella-la Manxa.
El període hàbil comprén des del primer diumenge d'abril al 31 d'agost, i en els trams de pesca sens mort fins al 30 de setembre. Als trams lliures limítrofs amb la província de Conca, els dilluns i dimecres la modalitat és sense mort. Als trams lliures limítrofs de la província d'Albacete sols els dilluns són en la modalitat de pesca sense mort.
La pesca de la truita comuna s'ha de practicar en la modalitat de pesca sense mort. Per al cas de la truita arc iris no hi ha quota de captures. La pesca de ciprínids en aquestes aigües està permesa amb ova i fruita del temps els mateixos dies i amb els mateixos esquers que la truita comuna.
Riu Ebrón
Excepcionalment, es permet la pesca lliure en la modalitat de pesca sense mort per a la truita comuna en el tram comprés entre l'entrada del riu a la província de València pel terme municipal de Castielfabib fins a l'assut de presa d'aigua de la piscifactoria de Torrebaja. El període hàbil comprén des del primer diumenge d'abril fins al 31 d'agost, els dilluns, dimecres, divendres, dissabtes i diumenges.
Riu Túria
Des del pont de Barchel, al terme municipal de Chelva, fins a l'inici del vedat de pesca de Puente Alta (V020) es permet la pesca lliure en la modalitat de pesca sense mort per a la truita comuna. el període hàbil abasta des del primer diumenge d'abril fins al 31 d'agost, els dilluns, dimecres, divendres, dissabte i diumenge.
Dels del pont de fusta de Las Riberas fins a la cua de l'embassament de Loriguilla, s'hi permet la pesca lliure en la modalitat de pesca sense mort per a la truita comuna. El període hàbil abasta des del primer diumenge d'abril fins al 31 d'agost, els dilluns, dimecres, divendres, dissabtes i diumenges.
Riu Palància
Als trams lliures d'aquest riu, entre el final del vedat de Bejís (CS007) i l'inici del vedat de Segorbe (CS009) es permet la pesca lliure en la modalitat de pesca sense mort per a la truita comuna. El període hàbil abasta des del primer diumenge d'abril fins al 31 d'agost, els dilluns, dimecres, divendres, dissabtes i diumenges.
En aquestes aigües no s'estableix ni límit de captures ni talla mínima per a la pesca d'exemplars de truita arc iris. El mètode que s'hi pot emprar és únicament mosca artificial o cullereta amb un sol ham per canya i en ambdós casos sense arponet.
Vedats de la província de Castelló
Les zones de pesca a vedats de la província de Castelló en els quals es permet la pesca de truita comuna segons estableix l'annex II d'aquesta ordre.
Vedats de la província de València
Al vedat V020 de la província de València s'ha de pescar segons el que estableix l'annex II d'aquesta ordre.
Article 7. Pesca en aigües habitades per la truita arc iris
Llevat de les zones vedades, que es regeixen per la normativa pròpia, les condicions de la pesca en aigües habitades per la truita arc iris són les següents:
Els dies de pesca en aquestes aigües als trams lliures són divendres, dissabtes, diumenges i festius nacionals i autonòmics.
1. Període:
El període hàbil de pesca, tret de l'excepció del riu de Xelva o Toixa, el període hàbil del qual en la modalitat de pesca sense mort abasta tot l'any sense limitació de dies, és des del tercer diumenge de març fins al 31 d'agost.
2. Esquers i hams:
a) Trams de pesca amb mort
Durant el període hàbil s'autoritza la mosca artificial i cullereta, ova i fruita del temps. Fora del període hàbil sols es pot pescar amb ova i fruita del temps.
b) Trams de pesca sense mort
Durant el període hàbil estan permeses la mosca artificial i cullereta d'un sol ham, en ambdós casos sense arponet.
Per a la pesca d'altres espècies en aquestes aigües i la resta de l'any, només es pot pescar amb ova i fruita del temps amb un ham sense arponet.
3. Quota
El límit de captures de truita arc iris per pescador i dia a les aigües lliures és de 6 exemplars. Aquest límit diari no pot superar-se encara que el pescador pesque en aigües diferents.
Article 8. Pesca en altres aigües
1. A les aigües no truiteres, a excepció de les mesures complementàries que a continuació es reflecteixen i sense perjudici de l'establiment de refugis de pesca o vedats, pot pescar-se durant tot l'any.
2. Mesures complementàries en aigües lliures
a) Perca americana
En la pesca de la perca americana en embassaments artificials el nombre màxim de captures per pescador i dia és de 6 exemplars; i a més, des del dia 1 d'abril al 31 de maig, per ser època de fresa i reproducció de l'espècie, s'ha d'efectuar la devolució amb vida de tots els exemplars que es pesquen. Durant aquest període no es poden autoritzar concursos de pesca d'aquesta espècie.
A l'efecte de delimitació dels embassaments artificials, s'entén per aigües embassades aquelles que coincidisquen amb l'àrea inundable en situació de màxima capacitat de la presa o embassament.
b) Carpes i barbs
En la pesca de carpes i barbs amb mort s'estableix un màxim diari per pescador de 6 exemplars entre ambdues espècies.
Article 9. Reserves de pesca
A fi de protegir i fomentar la fauna ictiològica, s'estableixen les reserves de pesca que s'especifiquen en l'annex II. Hi queda totalment prohibida la pràctica de la pesca, excepte el que disposen els articles 27 i 32 de la Llei de 20 de febrer de 1942, per la qual es regula el foment i la conservació de la pesca fluvial. Les mesures que s'han d'adoptar amb motiu de l'article 32 han de ser proposades pels respectius serveis territorials i aprovades mitjançant una resolució de la Direcció General de Gestió del Medi Natural. Excepcionalment, els serveis territorials podran autoritzar actuacions encaminades a controlar poblacions no desitjables d'espècies aquàtiques en trams de reserva de pesca, amb un informe previ favorable del personal tècnic de pesca continental i amb la posterior remissió de l'autorització a la Direcció General.
Article 10. Vedats
La llista de vedats es reflecteix en l'annex III. Per a la pesca en aquests trams cal, a més de la llicència de pesca, el permís personal i intransferible expedit pel titular del vedat o pels serveis territorials de la conselleria competent en matèria de pesca continental.
La pesca als vedats s'ha de regir per les resolucions aprovatòries dels projectes o plans tècnics d'aprofitament piscícola per a cada vedat. Quan en el aquest pla no s'especifique el màxim o qualsevol altra norma o condició de pesca, aquesta s'ha de regir pel que disposa aquesta ordre.
La taxa d'obtenció de les distintes classes de permisos diaris s'allista en el mateix annex III.
Article 11. Repoblacions
1. Les repoblacions d'espècies piscícoles amb destinació a masses d'aigües continentals públiques o privades requereixen permís previ dels serveis territorials de la conselleria competent en matèria de pesca continental.
En vedats de pesca la sol·licitud de solta ha d'anar firmada i segellada pel president o responsable del vedat i s'hi ha d'indicar la massa d'aigua on es produirà aquesta, el vedat, si és el cas, la data de solta, l'espècie que s'ha de repoblar o soltar, la grandària i pesada dels exemplars, i la piscifactoria de procedència. Aquesta piscifactoria ha de disposar de la documentació necessària i en regla d'acord amb la normativa vigent al territori on estiga ubicada.
En aigües lliures és el servei amb competències en matèria de pesca continental qui ha de programar les repoblacions de qualsevol espècie. Aprovat per la Direcció General el programa, ja no cal l'autorització dels serveis territorials d'aquelles soltes que s'hi prevegen. En el cas de repoblacions per interés científic, han de ser aprovades per la Direcció General.
2. Guia sanitària: Abans que es produïsca la solta d'exemplars a l'aigua, ha d'estar disponible per a la seua comprovació la guia sanitària dels exemplars objectes de solta, emesa per l'òrgan que tinga atribuïdes les funcions en aquesta matèria. Aquesta guia pot ser requerida tant pels agents ambientals, com pel personal tècnic amb funcions en matèria de pesca continental.
3. En el moment de realitzar la solta d'exemplars, és obligatori que estiga present un agent ambiental, el qual ha d'emplenar l'acta de repoblació corresponent.
4. El personal tècnic adscrit als serveis de caça i pesca pot prendre mostres dels exemplars que hagen a ser soltats a l'aigua a fi de realitzar les anàlisis que es consideren oportunes. D'aquesta presa de mostres s'ha d'alçar l'acta corresponent.
5. Els titulars de vedats de pesca han de presentar un programa de repoblacions de caràcter anual amb una antelació de 2 mesos a l'inici d'aquestes, en el qual han de figurar les dades exposades en el punt 11.1. Les dates de repoblació poden ser alterades, però és obligació del titular del vedat comunicar al servei territorial corresponent, de forma fefaent, aquest canvi; el silenci administratiu es considera estimatori, i s'han de complir totes les condicions establides en aquest article per a la realització de repoblacions.
Article 12. Competicions de pesca
Per a la realització de competicions de pesca és preceptiva l'autorització dels serveis territorials de la conselleria competent en matèria de pesca continental, en favor de l'entitat organitzadora d'aquestes.
Totes les competicions han de ser en la modalitat de pesca sense mort, amb devolució de tots els exemplars a l'aigua en les millors condicions possibles, després de la pesada o el mesurament d'aquests, tret de les espècies incloses en l'article 2.3 d'aquesta ordre i la perca americana als marjals litorals.
Per a les competicions en les aigües lliures, com també als vedats, es poden modificar els dies hàbils i horaris sempre que es tracte de modalitats de pesca que disposen del corresponent reglament esportiu o bases de competició.
Les competicions han de ser sol·licitades per la Federació de Pesca de la Comunitat Valenciana per mitjà de les delegacions provincials, la qual ha de presentar un calendari als serveis territorials de la conselleria competent en matèria de pesca continental abans del 31 de març de cada any. En el cas que no s'emeta cap resolució en el termini de 15 dies, el silenci tindrà efecte estimatori.
Per a competicions de pesca que s'hagen d'efectuar en dates anteriors al 31 de març, és suficient l'autorització esportiva efectuada per la Federació de Pesca i la comunicació per part d'aquesta al servei territorial corresponent amb una setmana d'antelació com a mínim a la realització de la competició.
Tant en el cas de necessitat de modificació de la data o lloc d'una competició prèviament autoritzada, siga per suspensió per causes sobrevingudes o siga per una altra causa justificada, com per necessitat ampliació del nombre d'esdeveniments d'una competició, la Federació de Pesca de la Comunitat Valenciana pot sol·licitar, per mitjà d'un escrit adreçat als serveis territorials corresponents de la conselleria competent en matèria de pesca continental, tant el canvi com la realització de noves competicions després del termini establit en el paràgraf anterior.
Les sol·licituds de canvi de data o les sobrevingudes per causa justificada s'han de sol·licitar amb una antelació mínima de 15 dies hàbils a la celebració de l'esdeveniment, i el silenci administratiu tindrà efecte estimatori.
Article 13. Cranc de riu
Només es permet la pesca del cranc de riu americà (Procambarus clarkii) en aigües no habitades per la truita comuna.
Pot pescar-se durant tot l'any sense limitació de grandària ni nombre d'exemplars, i poden utilitzar-se un màxim de deu salabrets sense abandó.
Article 14. Vedes extraordinàries
Els serveis territorials de la conselleria competent en matèria de pesca continental poden establir vedes temporals com a conseqüència de canvis de les condicions biològiques de les masses d'aigua, repoblacions o circumstàncies meteorològiques adverses, o qualsevol altra encaminada a garantir les poblacions animals o vegetals que habiten tant a les masses d'aigües com a les riberes, com també incrementar les talles mínimes de captura.
Article 15. Projectes tècnics d'ordenació piscícola
1. Els clubs de pescadors o entitats esportives que gaudisquen de l'aprofitament dels vedats de pesca que no tinguen aprovat un projecte tècnic d'ordenació piscícola, han de presentar-lo.
2. L'aprovació d'aquest projecte correspon a les direccions territorials i té una vigència de cinc anys.
3. El contingut del projecte tècnic ha de disposar almenys d'una memòria explicativa de les característiques geològiques, botàniques, zoològiques i hidrològiques del vedat de pesca; s'hi han d'indicar les espècies objecte de pesca; mètodes de pesca; màxims; dies hàbils; nombre de pescadors per dia; repoblacions, si estan previstes; divisió del vedat en trams, si està prevista; prohibicions específiques; treballs de millora en l'entorn; vigilància, i totes aquelles qüestions que s'estimen oportunes per a la millor gestió del vedat; ha d'incloure també una cartografia en paper on s'especifiquen totes aquelles qüestions referents al vedat, s'identifique clarament l'inici i el final d'aquest, com també els trams; s'hi han d'indicar els punts de canvi de tram, com també l'inici i el final del vedat amb coordenades UTM, Datum Europeu 1950. Aquesta documentació s'ha de lliurar també en suport informàtic en el sistema que s'indique en cada moment. Finalment, el projecte tècnic d'ordenació piscícola ha de portar un plec de condicions tècniques d'execució i un pressupost per a cinc anys.
Article 16. Indemnitzacions
A l'efecte d'exigir l'oportuna indemnització pels exemplars pescats il·legalment al territori de la Comunitat Valenciana, es fixa en l'annex IV el barem de valoració de les distintes espècies pescables.
Article 17. Altres limitacions
1. Les prohibicions i limitacions generals no recollides en aquesta ordre s'han de regir pel que disposa la Llei de 20 de febrer de 1942, i el seu reglament, i la Llei 42/2007, de 13 de desembre.
2. La pesca professional al llac de l'Albufera, on està prohibida la pesca esportiva, es regeix per la seua normativa pròpia.
3. Es prohibeix tot tipus de pesca als embassaments de Forata (riu Magre), a València, i del Sitjar (riu Millars), a la província de Castelló, com també aigües avall d'aquest últim fins a l'assut de Santa Quitèria.
En aquells embassaments en què estiga prohibida la navegació, queda prohibida la pesca des d'embarcació i també emprant qualsevol mitjà de flotació.
DISPOSICIONS ADDICIONALS
Primera. Solta de truita arc iris
En relació amb les soltes amb exemplars de truita arc iris, aquestes queden reduïdes a les zones on habitualment s'ha realitzat No obstant això, queden totalment prohibides les soltes d'exemplars d'aquesta espècie (Oncorhyncus mykiss) en aquells trams de riu on habita la truita comuna (Salmo trutta), tret d'autorització expressa de la direcció general amb competències en matèria de pesca continental.
Segona. Desenvolupament de l'ordre
Es faculta la Direcció General de Gestió del Medi Natural perquè dicte totes les resolucions que calguen per al desenvolupament d'aquesta ordre, com també les modificacions que calguen per a l'actualització, el correcte compliment o la millora d'aquesta pel que fa als esquers, captures màximes i dates als rius Cabriol i Ebrón, en les condicions establides per als vedats de pesca i en els annexos II, III, IV i V d'aquesta ordre.
Tercera. Silur
Davant de la constatació de la presència d'exemplars del gènere Silurus sp. en aigües continentals de la Comunitat Valenciana, es prohibeix la tinença, el transport i la circulació d'exemplars vius o morts, ous o esperma d'aquesta espècie a tot el territori de la Comunitat Valenciana, a excepció de les autoritzacions expresses emeses per la direcció general competent en matèria de pesca continental. Queda igualment prohibida la realització de competicions amb aquesta espècie, com també la devolució a l'aigua dels exemplars capturats. En cas de captura, s'ha d'informar els agents ambientals pel mitjà disponible en aquell moment.
DISPOSICIÓ DEROGATÒRIA
Única. Derogació normativa
Queda derogada l'Ordre 4/2010, d'11 de març de 2010, de la Conselleria de Medi Ambient, Aigua, Territori i Habitatge, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana (DOGV número 6229, de 18 de març de 2010).
DISPOSICIÓ FINAL
Única. Entrada en vigor
Aquesta ordre entrarà en vigor l'endemà de la publicació en el Diari Oficial de la Comunitat Valenciana.
València, 11 de març de 2011
El conseller de Medi Ambient, Aigua, Urbanisme i Habitatge,
i vicepresident tercer del ConsellANNEX II
DESGLOSSAMENT DE TRAMS DE RIUS
ALACANT
Riu Serpis

Embassament d'Amadòrio

Riu Algar

Barranc de l'Encantada

CASTELLÓ
Riu Bergantes

Riu Palància

Riu Millars

Riu de Vilafermosa

Riu Sénia

Llacunes d'Almenara

VALÈNCIA
Riu Ebrón

Riu Vallanca

Riu Túria

Riu de Xelva o Toixa

Riu Reatillo

Riu Cabriol

Riu Bunyol

Riu Vinalopó

Riu Xúquer

Riu Bullent

Rio Molinell

Riu Magre

Així mateix, es consideren trams habitats per la truita els últims 50 metres de tots els afluents a les aigües anteriorment indicades, on regeixen les disposicions de caràcter general.
ANNEX III
VEDATS DE PESCA
VEDATS TRUITERS

ALTRES VEDATS: ciprínids, anguila i altres no salmònids

Les taxes que han de pagar per a l'obtenció de permisos diaris de pesca per als pescadors, previstes en la Llei 12/1997, de 23 de desembre, de taxes de la Generalitat Valenciana, són les següents:

ANNEX IV
Barem de valoració per a espècies aqüícoles
Per quilograms

Per exemplar

ANNEX V
ZONES DE RESERVA
Segons el que estableix l'article 13 de la Llei de 20 de febrer de 1942, a fi de garantir la conservació d'espècies pròpies de les aigües continentals, es prohibeix la pesca a les zones que a continuació s'allisten, a excepció d'aquelles actuacions realitzades pel servei amb competències en matèria de pesca continental.

\* \* \* \* \* \* \* \* \* \*
ANEXO II
DESGLOSE DE TRAMOS DE RÍOS
ALICANTE
Río Serpis

Embalse de Amadorio

Río Algar

Barranco de la Encantada

CASTELLÓN
Río Bergantes

Río Mijares

Río Villahermosa

Río Senia

Lagunas de Almenara

VALENCIA
Río Ebrón

Río Vallanca

Río Turia

Río Chelva/Tuéjar

Río Reatillo

Río Cabriel

Río Buñol

Río Vinalopó

Río Júcar

Río Bullent

Río Molinell

Río Magro

Asimismo, se consideran tramos habitados por la trucha los últimos 50 metros de todos los afluentes a las aguas anteriormente relacionadas, en donde regirán las disposiciones de carácter general.
ANEXO III
ACOTADOS DE PESCA
COTOS TRUCHEROS

OTROS COTOS: ciprínidos, anguila y otros no salmónidos

Las tasas a abonar para la obtención de permisos diarios de pesca para los pescadores, y contempladas en la Ley 12/1997, de 23 de diciembre, de tasas de la Generalitat Valenciana, son las siguientes:

ANEXO IV
Baremo de valoración para especies acuícolas
Por kilogramos

Por ejemplar

ANEXO V
ZONAS DE RESERVA
Según lo establecido en el artículo 13 de la Ley de 20 de febrero de 1942, con el fin de garantizar la conservación de especies propias de las aguas continentales, se prohíbe la pesca en las zonas que a continuación se relacionan, a excepción de aquellas actuaciones realizadas por el Servicio con competencias en materia de pesca continental.



Còpia Permalink ELI